jkorsvik/nowiki_second_scrape_merged huggingface dataset:
Helena Pavlovna Romanova

Helena Pavlovna Romanova (russisk: Великая Княжна Елена Павловна; født 24. desember 1784 i St. Petersburg, død 24. september 1803 i Ludwigslust) var en russisk prinsesse (storfyrstinne).


== Liv og virke ==


=== Bakgrunn ===
Helena Pavlovna var datter av tsar Paul I av Russland og Maria Fjodorovna og søster til tsar Aleksander I av Russland og tsar Nikolaj I av Russland.
Helena ble ansett som en skjønnhet og fikk derfor sitt navn etter den skjønne Helene av Troja. Hun ble beskrevet som livlig og interessert i tegning og dans.


=== Ekteskap med  storhertug Fredrik Ludvig av Mecklenburg-Schwerin ===
I 1798 ble det besluttet å danne en allianse mellom Russland og Østerrike, hvorpå hennes storesøster Aleksandra ble giftet bort med en østerriksk prins og Helenas ekteskap arrangert som en allianse med det lille men strategisk viktige Mecklenburg-Schwerin. Den blivende maken ble ført til Russland og hennes vigsel, som raskt ble fulgt av hennes søster Aleksandras, ble feiret i en hel måned. 
Hun ble gift i oktober 1799 i Gattsjinapalasset med storhertug Fredrik Ludvig av Mecklenburg-Schwerin. 
Ektemakene ankom Schwerin i år 1800. De bodde på slottet Ludwigslust og Helena fortsatte å utdanne seg etter giftermålet. Under sitt besøk i Berlin i 1801 gjorde hun suksess med sitt utseende og ble kalt sammen med sin svigerinne dronning Louise for «et par i roser». Hun ble populær i Mecklenburg-Schwerin blant både allmenhet, hoff og sin nye familie og avsatte en del av sitt underhold til bistand.Helenas helse ble ødelagt ved hennes andre graviditet og i 1803 døde hun av tuberkulose. Et monument ble reist til hennes minne både i parken ved Ludwigslust og i Pavlovsk i Russland.


=== Barn ===
Paul Fredrik av Mecklenburg-Schwerin (1800-1842)
Marie Luise Fredrika (1803-1862), gift med Georg av Sachsen-Altenburg


== Referanser ==


== Litteratur ==
Alan Palmer: Alexander I., ISBN 3-453-55114-1
Zoe Oledenburg: Katharina II., ISBN 3-453-55018-8


== Eksterne lenker ==
(en) Elena Pavlovna of Russia, Duchess of Mecklenburg – kategori av bilder, video eller lyd på Commons
Mikhail Pavlovitsj av Russland

Michael Pavlovitsj (født 8. februar 1798 i St. Petersburg, død 9. september 1849 i Warszawa) var sønn av Paul I av Russland og storfyrste av Russland.
Mikhailovskijpalasset i St. Petersburg ble bygd av Carlo Rossi for storfyrst Mikhail i årene 1819-1825. Palasset er nå sete for Det russiske museum.
Mikhail giftet seg i St. Petersburg i 1824 med Charlotte av Württemberg (som storfyrstinne: Helena Pavlovna) (1807-1873).


== Barn ==
Marie Mikhailovna (1825-1846)
Elisabeth Mikhailovna (1826-1845); gift 1844 med hertug Adolf av Nassau (senere storhertug av Luxembourg) (1817-1905)
Katarina Mikhailovna (1827-1894); gift 1851 med Georg August av Mecklenburg-Strelitz (1824-1876)
Aleksander Mikhailovitsj (1831-1832)
Anna Mikhailovna (1834-1836)


== Referanser ==


== Eksterne lenker ==
(en) Michael Pavlovich of Russia – kategori av bilder, video eller lyd på Commons
Narvik videregående skole, avdeling Oscarsborg

Narvik videregående skole, avdeling Oscarsborg, tidligere Oscarsborg videregående skole, er en avdeling av Narvik videregående skole som ligger i bydelen Oscarsborg i Narvik. Avdelingen var tidligere en videregående skole som, sammen med Frydenlund og Solhaugen videregående skoler ble slått sammen til en enhet fra og med skoleåret 2008-2009.Skolen hadde navnet Narvik yrkesskole frem til 1975.


== Utdanningsprogrammer ==
Skoleavdelingen tilbyr (per 2022) 4 ulike utdanningsprogrammer:
Bygg- og anleggsteknikk
Elektrofag
Restaurant- og matfag
Teknikk og industriell produksjon


== Referanser ==


== Eksterne lenker ==
Narvik videregående skole
Narvik videregående skole, avdeling Solhaugen

Narvik videregående skole, avdeling Solhaugen, tidligere Solhaugen videregående skole, er en avdeling av Narvik videregående skole som ligger i bydelen Framnes i Narvik. Avdelingen var tidligere en videregående skole som, sammen med Frydenlund og Oscarsborg videregående skoler, ble slått sammen til en enhet fra og med skoleåret 2008-2009.Solhaugen videregående skole ble tatt i bruk høsten 1980. Før dette lå skolen i Brannbakken 1, hvor brannstasjonen ligger, og het Nordland husflidsskole. Høsten 1995 ble Framnes videregående skole slått sammen med Solhaugen.


== Utdanningsprogrammer ==
Skoleavdelingen tilbyr (per 2017) fire ulike utdanningsprogrammer:
Studiespesialisering med formgivning
Design og håndverk
Helse- og oppvekstfag
Medier og kommunikasjonDet er i tillegg to klasser for tilrettelagt opplæring og en innføringsklasse for minoritetsspråklige.


== Referanser ==


== Eksterne lenker ==
Narvik videregående skole
Framnes ungdomsskole

Se også Framnes kristne videregående skole som tidligere var en kristen folkehøgskole under navnet «Framnes ungdomsskole»Framnes ungdomsskole er en ungdomsskole på Framnes i Narvik kommune i Nordland. Skolen ble tatt i bruk høsten 1967, og i 2005 ble det bygd en turnhall, som også brukes som gymsal, i tilknytning til den. Ungdomsskolen har 121 elever (2014-2015), og rektor er Gunnar Gamst (per 2015). Ungdomsskolen er foreslått nedlagt fra våren 2016.


== Referanser ==
Rombak Montessoriskole

Rombak Montessoriskole, inntil 2013 Straumsnes skole, er en barneskole på Straumsnes i Narvik kommune. Skolen ble etablert i 2013, med oppstart i august samme år, og har tilhold i de samme lokalene som den tidligere kommunale Straumsnes skole.


== Referanser ==
Katedralen i Medellín

Katedralen i Medellín (spansk: Catedral Metropolitana de Medellín, offisielt Catedral Basílica Metropolitana de la Inmaculada Concepción de María) er en katolsk katedral La Candelaria i sentrum av den colombianske byen Medellín. Bygginga av katedralen begynte 19. januar 1890, og den sto ferdig 11. august 1931. Den er utforma av den franske arkitekten Charles Émile Carré i nyromansk stil. Den er 45 meter høy, og har et totalt areal på 6078 m². Foran katedralen ligger Parque de Bolívar.

		
		
		
		


== Eksterne lenker ==
Offisielt nettsted 
(en) Catedral Metropolitana de Medellín – kategori av bilder, video eller lyd på Commons
Parque Biblioteca León de Greiff

Parque Biblioteca León de Greiff, også kjent som Parque Biblioteca León de Greiff, er en bibliotekpark i Medellín i Colombia. Den er oppkalt etter poeten León de Greiff. Biblioteket er kjent for sin iøynefallende arkitektur. Det er tegna av Giancarlo Mazzanti, og sto ferdig i 2007. Det har et areal på 6800 m². Det befinner seg i bydelen Villa Hermosa øst i byen.


== Eksterne lenker ==
Parque Biblioteca León de Greiff hos Red de Bibliotecas
Parque Biblioteca León de Greiff hos Plataforma Arquitectura
Gibraltar (Venezuela)

Gibraltar er en by i delstaten Zulia i Venezuela mellom Bobures i sør og Boscan i nord. Den ligger ved bredden av Maracaibosjøen. Befolkningen er på omkring 4 000 personer.Den ble grunnlagt under navnet San Antonio de Gibraltar i februar 1592 av Gonzalo Piña Ludueña og fikk navnet etter hans hjemby, dengang spansk Gibraltar (nå et britisk oversjøisk territorium). Den var, i koloniperioden, den viktigste havnen for byen Mérida og et hovedsenter for eksport av kakao. Den ble inntatt og plyndret i 1667 av piraten François l'Olonnais og to år seinere av Henry Morgan. I 1678 invaderte og plyndret Michel de Grammont den lille byen og kom så langt inn i landet som til Trujillo. Skadene var så store at stedet nesten opphørte å eksistere rundt 1680.


== Referanser ==
Bruntanagar

Bruntanagar (Orchesticus abeillei) er en spurvefugl i familien tanagarer. Den er den eneste arten i slekten Orchesticus.


== Utbredelse ==
Den nær truede arten er endemisk til Brasil og forekommer fra det sørlige Bahia til det nordlige Santa Catarina med en avsondret populasjon i Minas Gerais 


== Referanser ==


== Eksterne lenker ==
(en) Bruntanagar i Encyclopedia of Life 
(en) Bruntanagar i Global Biodiversity Information Facility 
(no) Bruntanagar hos Artsdatabanken 
(en) Bruntanagar hos ITIS 
(en) Bruntanagar hos NCBI 
(en) Kategori:Orchesticus abeillei – bilder, video eller lyd på Wikimedia Commons 
Orchesticus abeillei – detaljert informasjon på Wikispecies 
Orchesticus abeillei (ID B899286420F34378). Avibase. Hentet ut 4. juli 2014.
Orchesticus abeillei (TSN 561678). Integrated Taxonomic Information System. Hentet ut 4. juli 2014.
Birdlife Species Factsheet: Orchesticus abeillei. Besøkt 2014-07-04.
IBC - The Internet Bird Collection: Orchesticus abeillei. Besøkt 2014-07-04.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2014-07-04.
Siljan prestegård

Siljan prestegård (gnr./bnr. 14/1) ligger like vest for Siljan kirke. Både kirken og prestegården har røtter tilbake til middelalderen og bar i sin tid navnet Slemdal.
På prestegårdstunet står fem bygninger. Anlegget har stått på en liste over fredningsverdige bygninger, men ble fjernet fra denne etter en fredningsgjennomgang i 1993, da bygningsmassen ikke ble ansett å oppfylle kravet om autentisitet. Prestegården er pusset opp på 2000-tallet.Nordvest for driftsbygningen ligger fire gravhauger, der det er gjort arkeologiske funn.


== Referanser ==


== Eksterne lenker ==
(en) Siljan prestegård – kategori av bilder, video eller lyd på Commons 
(no) Opplysningsvesenets fond Arkivert 10. september 2018 hos Wayback Machine.
Gråkardinal

Gråkardinal (Paroaria coronata) er en spurvefugl  i slekten Paroaria i familien tanagarer. 


== Utbredelse ==
Den forekommer i det østlige Bolivia, det sørlige og sørøstlige Brasil (det sørvestlige Mato Grosso og det sørlige Rio Grande do Sul), det vestlige og sentrale Paraguay, det nordlige Argentina (Mendoza, det sentrale La Pampa og det sentrale Buenos Aires) og i Uruguay.


== Referanser ==


== Eksterne lenker ==
(en) gråkardinal i Global Biodiversity Information Facility 
(no) gråkardinal hos Artsdatabanken 
(en) gråkardinal hos ITIS 
(en) gråkardinal hos NCBI 
(en) Kategori:Paroaria coronata – bilder, video eller lyd på Wikimedia Commons 
(en) Paroaria coronata – galleri av bilder, video eller lyd på Wikimedia Commons 
Paroaria coronata – detaljert informasjon på Wikispecies 
Paroaria coronata (ID 03CE3B88157642EF). Avibase. Hentet ut 4. juli 2014.
Paroaria coronata (TSN 179554). Integrated Taxonomic Information System. Hentet ut 4. juli 2014.
Birdlife Species Factsheet: Paroaria coronata. Besøkt 2014-07-04.
IBC - The Internet Bird Collection: Paroaria coronata. Besøkt 2014-07-04.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2014-07-04.
Gråkardinal fotogalleri VIREO
Dominikanerkardinal

Dominikanerkardinal (Paroaria dominicana) er en spurvefugl  i slekten Paroaria i familien tanagarer.


== Utbredelse ==
Arten er endemisk til Brasil og forekommer i det nordøstlige Brasil fra det sørlige Maranhão, Piauí og Ceará sør til det østlige Goiás og det nordlige Minas Gerais.


== Referanser ==


== Eksterne lenker ==
(en) dominikanerkardinal i Encyclopedia of Life 
(en) dominikanerkardinal i Global Biodiversity Information Facility 
(no) dominikanerkardinal hos Artsdatabanken 
(en) dominikanerkardinal hos ITIS 
(en) dominikanerkardinal hos NCBI 
(en) Kategori:Paroaria dominicana – bilder, video eller lyd på Wikimedia Commons 
(en) Paroaria dominicana – galleri av bilder, video eller lyd på Wikimedia Commons 
Paroaria dominicana – detaljert informasjon på Wikispecies 
Paroaria dominicana (ID 37DD749C0F87C9D0). Avibase. Hentet ut 4. juli 2014.
Paroaria dominicana (TSN 561843). Integrated Taxonomic Information System. Hentet ut 4. juli 2014.
Birdlife Species Factsheet: Paroaria dominicana. Besøkt 2014-07-04.
IBC - The Internet Bird Collection: Paroaria dominicana. Besøkt 2014-07-04.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2014-07-04.
Dominikanerkardinal fotogalleri VIREO. Besøkt 2014-07-04.
Ludvig Monsen

Ludvig Monsen-Storm (født 3. oktober 1874 i Stavanger, død 4. mai 1949) var en norsk evangelist, sosialarbeider og forfatter.


== Liv og virke ==


=== Bakgrunn ===
Ludvig Monsen vokste opp i Stavanger. Som barn var han blant annet med i Frelsesarmeen. Som 16-åring dro han til sjøs og fikk der opplæring i matlaging samt i ulike former for håndverk (blant annet i muring og maling). Han var også utdannet feier. 
I 1903 falt han nitten meter ned fra et tak i Skien i forbindelse med sitt arbeid som skorsteinsfeier. Som en følge av fallet ble han blind og lam i store deler av kroppen; han kunne kun bevege hodet og den ene armen. Han ble regnet som varig invalid på grunn av skadene han pådro seg i dette fallet og mottok derfor trygd fra Rikstrygdeverket.


=== Kristen sosial innsats ===
Sammen med Haakon Storm (1879-1966) som han kjente fra barndommen, drev Monsen fra 1909 omfattende sosialt arbeid i Stavanger for å hjelpe alkoholikere og andre som hadde falt ut av det veletablerte samfunn. 6. februar 1910 åpnet de «Herberget», et kursted for å hjelpe alkoholiserte menn tilbake til arbeidslivet. Guttehjemmet «Betlehem» ble åpnet i november 1912. Arbeidet vokste og de trengte et større sted. De fikk da kjøpt en øy, Marøen, som de kalte «Berøa», og som ble åpnet 23. juni 1913. De hadde også et hjem for kvinner. Stavanger Nattmisjon var navnet de drev dette arbeidet under. De startet også et blad, Nattmisjonæren, som i 1909 hadde 6000 abonnenter.Monsen skal ha fått tilbake synet og førligheten i kroppen på et offentlig møte 17. januar 1915. Etter dette ble virksomheten utvidet. De to startet nå institusjoner for å hjelpe syke - primært de som var rammet av tuberkulose - i Stockholm, på Svartskog i Oppegård kommune utenfor Oslo, på Hesnes i Grimstad kommune samt på en øy i Oslofjorden. I tillegg reiste de rundt i Europa og USA for å holde møter. Hjelpearbeidet i Stavanger ble i denne perioden overlatt til Stavanger kommune. Det nye navnet på arbeidet deres var Alliansemisjonen.Ved siden av den sosiale og evangeliske virksomheten, skrev Monsen bøker om?


== Referanser ==


== Litteratur ==
Faye-Sandø, Sigrid. (1974). I Herrens tjeneste. Evangelistene Storm-Monsens liv og virke. Oslo: Den klare morgenstjernes forlag.
Hauge, Alfred. (1979). Vistemannen og andre med han. Stavanger: Dreyer Bok.
Haugen, Egil. (1996). «De som bygde Drottningborg». I: 1946-1996. Dette er vårt Drottningborg. Grimstad: Redaksjonsnemnda på Drottningborg.
«Et bevæget møte i Natmissjonen. Er Ludvig Monsen helbredet fra sin vanførhet?». I: Stavanger Aftenblad; 1915, 18. januar
Dyrlandloftet

Dyrlandloftet er et fredet stabbur fra 1700-tallet på gården Tandstad på Nøtterøy i Færder kommune.
Dyrlandloftet er et typisk Telemarks-loft bygget i to etasjer med laftet kjerne. Den utkragede svalgangen rundt overetasjen er innkledd, og det torvtekkede saltaket bæres av kraftige, profilerte hjørnesøyler. Svalens tilevegg er inndelt av profilerte staver og har to glugger med utskårne balustre. I loftet finnes det også en utskåret fast seng som har fulgt loftet fra Dyrland.Dyrlandloftet ble i 1942 flyttet fra Åmotsdal i Telemark.


== Se også ==
Vinsvoll-loftet


== Referanser ==
Rødhettekardinal

Rødhettekardinal (Paroaria gularis) er en spurvefugl  i slekten Paroaria i familien tanagarer. Før 2011 var Paroaria nigrogenis ansett som underart av rødhettekardinalen.


== Underarter og utbredelse ==
Det er beskrevet 2 underarter av rødhettekardinal:

Paroaria gularis gularis (Linnaeus, 1766) – forekommer i det østlige Colombia (S Meta S to Amazonas), det østlige Ecuador og østlige Peru, det sørlige Venezuela (W Amazonas and S Bolívar), Fransk Guyana, Guyana, Surinam og i Amazonas lavlandet i det nordlig sentrale Brasil.
Paroaria gularis cervicalis (P. L. Sclater, 1862) – forekommer i det nordøstlige Bolivia og det tilstøtende Brasil.


== Referanser ==


== Eksterne lenker ==
(en) rødhettekardinal i Encyclopedia of Life 
(en) rødhettekardinal i Global Biodiversity Information Facility 
(no) rødhettekardinal hos Artsdatabanken 
(en) rødhettekardinal hos ITIS 
(en) rødhettekardinal hos NCBI 
(en) Kategori:Paroaria gularis – bilder, video eller lyd på Wikimedia Commons 
(en) Paroaria gularis – galleri av bilder, video eller lyd på Wikimedia Commons 
Paroaria gularis – detaljert informasjon på Wikispecies 
Paroaria gularis (ID 5617D13D4929F76E). Avibase. Hentet ut 5. juli 2014.
Paroaria gularis (TSN 561844). Integrated Taxonomic Information System. Hentet ut 5. juli 2014.
Birdlife Species Factsheet: Paroaria gularis. Besøkt 2014-07-05.
IBC - The Internet Bird Collection: Paroaria gularis. Besøkt 2014-07-05.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2014-07-04.
Rødhettekardinal fotogalleri VIREO. Besøkt 2014-07-05.
Rødpannekardinal

Rødpannekardinal (Paroaria baeri) er en spurvefugl  i slekten Paroaria i familien tanagarer. 


== Underarter og utbredelse ==
Arten er endemisk til Brasil.
Det er beskrevet 2 underarter av rødpannekardinal:

Paroaria baeri baeri (Hellmayr, 1907) – forekommer i det nordøstlige Mato Grosso, det vestlige Tocantins og det vestlige Goiás.
Paroaria baeri xinguensis (Sick, 1950) – forekommer langs den øvre Rio Xingu i det sørlige Pará og det nordlige Matto Grosso.


== Referanser ==


== Eksterne lenker ==
(en) rødpannekardinal i Encyclopedia of Life 
(en) rødpannekardinal i Global Biodiversity Information Facility 
(no) rødpannekardinal hos Artsdatabanken 
(en) rødpannekardinal hos ITIS 
(en) rødpannekardinal hos NCBI 
(en) Kategori:Paroaria baeri – bilder, video eller lyd på Wikimedia Commons 
Paroaria baeri – detaljert informasjon på Wikispecies 
Paroaria baeri (ID 2D96ABDDE7D68D9D). Avibase. Hentet ut 5. juli 2014.
Paroaria baeri (TSN 561842). Integrated Taxonomic Information System. Hentet ut 5. juli 2014.
Birdlife Species Factsheet: Paroaria baeri. Besøkt 2014-07-05.
IBC - The Internet Bird Collection: Paroaria baeri. Besøkt 2014-07-05.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2014-07-04.
Gulnebbkardinal

Gulnebbkardinal (Paroaria capitata) er en spurvefugl  i slekten Paroaria i familien tanagarer.


== Underarter og utbredelse ==
Det er beskrevet 2 underarter av gulnebbkardinal:

Paroaria capitata capitata (Orbigny & Lafresnaye, 1837) – forekommer fra det sørlige Brasil (det sørvestlige Mato Grosso) og den tilstøtende Bolivia sør gjennom Paraguay til det nordlige Argentina (det østlige Salta, Formosa og Corrientes sør til det vestlige Córdoba og det nordlige Buenos Aires) og den ytterliggående nordvestlige Uruguay.
Paroaria capitata fuscipes (Bond & Meyer de Schauensee, 1939) – forekommer i det sørøstlige Bolivia.


== Referanser ==


== Eksterne lenker ==
(en) gulnebbkardinal i Global Biodiversity Information Facility 
(no) gulnebbkardinal hos Artsdatabanken 
(en) gulnebbkardinal hos ITIS 
(en) gulnebbkardinal hos NCBI 
(en) Kategori:Paroaria capitata – bilder, video eller lyd på Wikimedia Commons 
(en) Paroaria capitata – galleri av bilder, video eller lyd på Wikimedia Commons 
Paroaria capitata – detaljert informasjon på Wikispecies 
Paroaria capitata (ID E7AC0F288A325D1F). Avibase. Hentet ut 5. juli 2014.
Paroaria capitata (TSN 179553). Integrated Taxonomic Information System. Hentet ut 5. juli 2014.
Birdlife Species Factsheet: Paroaria capitata. Besøkt 2014-07-05.
IBC - The Internet Bird Collection: Paroaria capitata. Besøkt 2014-07-05.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2014-07-04.
Gulnebbkardinal fotogalleri VIREO. Besøkt 2014-07-05.
Paroaria nigrogenis

Paroaria nigrogenis er en spurvefugl  i slekten Paroaria i familien tanagarer. Noen autorer anser den ennå som underart av Rødhettekardinal (Paroaria gularis nigrogenis).


== Utbredelse ==
Arten forekommer i det nordøstlige Colombia, det nordlige Venezuela og på Trinidad).


== Referanser ==


== Eksterne lenker ==
(en) maskekardinal i Global Biodiversity Information Facility 
(no) maskekardinal hos Artsdatabanken 
(en) maskekardinal hos ITIS 
(en) Kategori:Paroaria nigrogenis – bilder, video eller lyd på Wikimedia Commons 
Paroaria nigrogenis – detaljert informasjon på Wikispecies 
Paroaria nigrogenis (ID D3859FE2802B4F81). Avibase. Hentet ut 5. juli 2014.
Birdlife Species Factsheet: Paroaria nigrogenis. Besøkt 2014-07-05.
IBC - The Internet Bird Collection: Paroaria nigrogenis. Besøkt 2014-07-05.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2014-07-04.
Prima Norsk 3

Prima Norsk 3 - the Space Disco Edition er et samlealbum gitt ut i 2005 av Beatservice Records, med fjorten låter fra den norske Oslo-disco-scenen.


== Spor ==
Lindbæk & Lindstrøm: «Aliens In My Pocket»
Sternklang: «Satmara» (Prins Thomas discomix)
Doc L Junior: «Sentimental Breakdown» (edit)
Lindstrøm & Prins Thomas: «Further Into The Future (part one)»
Lindstrøm: «There Is A Drink In My Bedroom And I Need A Hot Lady (part one)»
Kohib: «Truger»
Olav Brekke & Sideshow Jøgge: «Gul Boss»
Kango's Stein Massiv: «Tobakk»
Todd Terje: «Bodies» (prins thomas orgasmatron)
Moonflowers: «Moonflowers» (moonflowers iqliser edit)
Legotrip: «Må vi stoppe?» (prins thomas remix)
Kalle, Magnus & Daniel: «Sang For Chun Li»
Blackbelt Andersen vs Prins Thomas: «Juling i Ringen»
Fenomenon: «Time» (lindstrom remix)


== Referanser ==
Nedre magasin (Fredriksten)

Nedre magasin også kalt Gamle provianthus eller Det gamle hvelvede magasin på Fredriksten festning i Halden er en bygning opprinnelig oppført i 1683-85, og gjenoppført etter brannen i 1826. Bygningen ble som resten av festningen administrativt fredet i 1928. 


== Beskrivelse ==

Nedre magasin ligger nederst i husrekken som ellers består av Øvre magasin og Den gamle kommandantbolig i hovedfestningen, også kjent som Citadellet. Bygningen ligger rett innenfor Vestre kurtineport. Kommandant Huitfeldt fikk i 1664 bygget et tømret provianthus i festningen, men det viste seg snart å bli for lite, og det ble i 1682 gitt ordre om å bygge et nytt provianthus i stein. Arbeidet tok til i 1683, og det ble ferdigstilt i 1685. Bygningen består av to fulle etasjer og loft. Veggene er tykke gråsteinsmurer, innvendig er vegger og hvelvinger i pusset teglstein. Etasjeskiller er i tre, og bygningen var opprinnelig ikke bombesikret. Under beleiringen i 1718 ble bygningen provisorisk bombesikret, og i 1723-25 ble bygningen endelig bombesikret ved at det ble bygget hvelv mot loftet, samtidig som den ble forlenget med 30 alen. Opprinnelig hadde bygningen et høyt valmet tak, noe som kan sees på de opprinnelige tegningene. Etter brannen  i 1826, ble taket gjenoppbygd som et lavere saltak. Taket er dekket med rød enkeltkrum teglstein.


== Bruk ==

Bygningen var i bruk som provianthus fra 1685, og i 1692 var det innrettet tre melbinger og en grynbinge. I 1842 ble det rapportert at to rom i bygningen hadde hyller og ble brukt til oppbevaring av brød til garnisonen og fangene, de fire andre rommene ble brukt til å oppbevare korn og mel for bakeren og marketenterens varebeholdning. Senere ble det i 1880 oppbevart halm i bygningen, og fra rundt 1960 til 2001 ble bygningen brukt av Heimevernet til bl.a. lager, øvingslokale og skytebane.


== Referanser ==


== Litteratur ==
Neubert, Poul J. og Egede-Nissen, Hans (2006). Verneplan Fredriksten Festning (Norsk (bokmål)). Oslo: Forsvarsbygg, Nasjonale Festningsverk. ISBN 82-7972-030-08. CS1-vedlikehold: Flere navn: forfatterliste (link)
Widerberg/Kavli (1963). «Byen og dens hus».  I Riksantikvaren. Halden : Festningen og byen (Norsk (bokmål)). Oslo: H. Aschehoug & Co. 


== Eksterne lenker ==
«Fredriksten festning». Kulturminnesøk. Riksantikvaren – Direktoratet for kulturminneforvaltning.